Pressiteadete arhiivPRESSITEADE 28.05.2015
Eesti Tarbekunsti- ja Disainimuuseumi 8. DISAINITURG 3. juunil kell 12–19
ETDM jätkab oma traditsiooni korraldada igal kevadel Tallinna Vanalinna Päevade ajal disainiturgu.
Kolmapäeval, 3. juunil kell 12.00–19.00 toimub ETDM-i hoovis järjekorras juba kaheksas disainiturg, kus oma toodangut ja originaalteoseid pakuvad Eesti disainerid ja tarbekunstnikud, retrohuviline võib leida säravat valikut kunagiste Eesti klaasi- ja keraamikaettevõtete toodangust. Turu erikülaliseks on moeillustraatorid, kelle näitust saab samaaegselt muuseumis näha. Kell 16.00 toimub ringkäik näitusel kuraator Toomas Volkmanniga.
Mõnusat meeleolu hoiab muusikaga üleval Mihkel Kleis, kosutust pakub restoran Kuldmokk.
Igas vanuses külastajad saavad ühiselt käe külge panna suure eksperimentaalse kanga loomises. Oma fantaasiat saab proovile panna „Mina ja meistriteos“ töölehtedel.
Disainiturul osalevad: Nulku by Kristiina Nurk, Kristel Saan, Maret Sarapu, Kateriin Rikken, Eili Soon, Kai Kiudsoo-Värv, Kaie Pungas, Lisa Kröber, Malin, Ulla Saar, Dadamora, Okeiko, Upstairs Studio, Bold Tuesday, Pille Jüriso, Annike Laigo, Kärt Ojavee, Marve Riisalu, Liisa Kuusik, Asuurkeraamika, Kärt Seppel, Liisa Pähk, Tõnis Malkov, Mokoko Labs, Jette Heinlo ja Eerin, Piret Kändler, EKA magistrandid (Triin Loosaar, Katrin Kabun, Anneli Oppar, Maria Tamm, Krista Tulp, Kaja Altvee, Kaire Olt, Olga Rattik, Mari Masso, Elli Jäärats, Julia Dolženkova, Pirjo Kullerkupp ja Anu Ernits), Kätlin Kaljuvee, MyaMoon, Sssprint, Multistab, Stella Soomlais, Kummivööbik, Birgit Skolimowski, TIKS jt.
ETDM-i disainiturg toimub XXXIV Tallinna Vanalinna Päevade „Meistrid läbi sajandite“ muuseumipäeva raames. Kõigil huvilistel on hea võimalus vanalinnas asuva muuseumi hoovi pikemalt peatuma jääda, kohtuda ning suhelda kunstnike-disaineritega või lihtsalt ainulaadset ja head atmosfääri nautida.
Sissepääs disainiturule ja meisterdama on tasuta.
Muuseumis samaaegselt avatud näitused:
Uus Põhjamaade moeillustratsioon II
Eesti disaini püsiekspositsioon
Muuseumi näitused on avatud kell 11-18, sissepääs muuseumipiletiga (4 eurot / 2 eurot).
Loovtegevuses täidetud töölehega sissepääs muuseumisse poole hinnaga.
Lisateave: Kristi Paap email@example.com, tel 558 6654
Meenutusi möödunud disainiturgudest:
ETDM-i disainiturg 2014 fotod http://foto.etdm.ee/sundmused/event_id-150
ETDM-i disainiturg 2013 fotod http://foto.etdm.ee/sundmused/event_id-149
ETDM-i disainiturg 2012 fotod http://foto.etdm.ee/sundmused/event_id-114
« Tagasi